stanford-oval/wikipedia huggingface dataset:
Herman Hurmevaara
Elämä > Nuoruusvuodet ja sisällissota

Kiuruveden Kalliokylässä syntyneen Herman Hurmevaaran vanhemmat olivat tilallinen Abram Vilhelm Pietikäinen (1837-1889) ja Saara Kokkonen (1846-1914). Kansakoulun käytyään hän työskenteli muurarina Oulussa 1900-1902 ja Helsingissä vuodesta 1902 lähtien. Suurlakon aikana Hurmevaara kuului rautatieasemaa valvoneeseen Helsingin punakaartin komppaniaan. Vuosina 1906-1909 hän työskenteli sosialidemorkaattisen puolueen kiertävänä puhujana ja vuodesta 1910 lähtien Uudenmaan sosialidemokraattisen piirin piirisihteerinä ja taloudenhoitajana. Hurmevaara oli myös Helsingin sosialidemokraattisen kunnallistoimikunnan jäsen.
Helmikuun vallankumouksen jälkeen kesällä 1917 eduskunnan pankkivaltuusto valitsi Hurmevaaran Suomen Pankin tilintarkastajan varamieheksi. Saman syksyn eduskuntavaaleissa hänet valittiin kansanedustajaksi. Sisällissodan alettua Hurmevaara nimitettiin maaherraa vastaavaan virkaan Uudenmaan läänin komisaariksi, mutta hänestä tuli jo helmikuun alkupäivinä kansanvaltuuskunnan raha-asiainosaston kamreeri. Kansanvaltuuskunnan vetäydyttyä huhtikuun alussa Viipuriin Hurmevaara valittiin Pietariin lähetettyyn komiteaan, joka huolehti Neuvosto-Venäjälle pakenevien punaisten evakuoinnista.
Elämä > Neuvostoliitossa

Neuvostoliittoon saavuttuaan Hurmevaara työskenteli Moskovassa 1930–1932 Kansainvälisen punaisen avun toimitsijana, hoitaen muun muassa Pohjoismaiden asioita, ja 1933 Kominternin Suomen jaoston taloudenhoitajana. Vuonna 1933 Hurmevaara siirtyi Edvard Gyllingin suosituksella Petroskoihin, jossa hän työskenteli aluksi tilastovirastossa ja vuodesta 1936 lähtien Kustannusliike Kirjan oikolukijana.
Hurmevaara erotettiin NKP:sta syyskuussa 1937 ”sosialidemokratismin” ja ”kansalliskiihkoilun” vuoksi, ja vangittiin joulukuussa 1937 syytettynä vastavallankumouksellisesta vakoilutoiminnasta. Hänet tuomittiin kuolemaan ja teloitettiin 16. helmikuuta 1938 Petroskoin lähistöllä. Hurmevaara rehabilitoitiin J. V. Stalinin kuoleman jälkeen vuonna 1956.
Perhe

Herman Hurmevaaran puoliso oli Orivedessä syntynyt Anna Sigrid Paunula (s. 1887), jonka kanssa hän avioitui vuonna 1914. Anna Hurmevaara toimi muun muassa Helsingin työväenyhdistyksen silittäjien ammattiosaston rahastonhoitajana. Pariskunnalla oli kaksi tytärtä. Lenin-koulussa opiskellut Vappu Hurmevaara (myöh. Jansson, 1915-1993) säästyi Stalinin vainoilta Otto Wille Kuusisen lähetettyä hänet SKP:n Tukholman toimistoon heinäkuussa 1937. Myöhemmin Hurmevaara työskenteli Kominternissä. Aino Hurmevaara (1925-1999) oli Petroskoin yliopiston kielitieteilijä ja kirjallisuudentutkija. Hän käänsi venäjäksi muun muassa Kalevalan yhdessä Nikolai Gippijevin kanssa.
Herman Hurmevaara perheineen vetoaa kuningas Kustaa V:n karkotuspäätöksen kumoamiseksi. Yrjö Yrjölän pilapiirros Kurikka-lehdessä.
Hirvijärvi (Jämsä, Sammallahti)

| Hirvijärvi |
| --- | --- |
Valtiot:  Suomi
Maakunnat:  Keski-Suomi
Kunnat:  Jämsä
Koordinaatit:  61°51′51″N, 25°24′26″E
Vesistöalue ja valuma-alueen tietoja
Päävesistöalue:  Kymijoen vesistö (14)
Valuma-alue:  Päijänteen alue (14.22)
Laskuoja:  oja Tervajärveen 
Järvinumero:  14.221.1.122
Mittaustietoja
Pinnankorkeus:  131,6 m  
Pituus:  1,2 km  
Leveys:  500 m  
Rantaviiva:  3,325 km  
Pinta-ala:  33,174 ha  
Saaria:  ei saaria 
 fiHirvijärvi 
Hirvijärvi  on Keski-Suomessa Jämsässä Sammallahden kylän lähellä sijaitseva järvi.
Maantietoa

Järven pinta-ala on 33 hehtaaria, se on 1,2 kilometriä pitkä ja 500 metriä leveä. Järvellä ei ole kartan mukaan saaria.  Sen rantaviivan pituus on 3,3 kilometriä.
Vesistösuhteet

Järvi sijaitsee Kymijoen vesistössä (vesistöaluetunnus 14) Suur-Päijänteen alueen (14.2) Päijänteen alueella (14.22), jonka Päijänteen lähialueeseen (14.221) se kuuluu. Järven vedenpinnan korkeus on 131,6 metriä mpy.
Hugo Manuel Salaberry Goyeneche

Hugo Salaberry
Hugo Manuel Salaberry Goyeneche (s. 7. maaliskuuta 1952 San Andrés de Giles) on argentiinalainen roomalaiskatolinen piispa. Hän kuuluu jesuiittoihin. Hän sai pappisvihkimyksensä 3. joulukuuta 1985, ja hänet nimitettiin Azulin hiippakunnan johtoon 24. toukokuuta 2006. Piispaksi vihkiminen seurasi 21. elokuuta. Pääkonsekraattorina toimi Jorge Mario Bergoglio, jota avustivat Emilio Bianchi di Cárcano ja Guillermo José Garlatti.
Hedy Lamarr

| Hedy Lamarr |
| --- | --- |
 Hedy Lamarr promootiokuvassa vuodelta 1940
Henkilötiedot
Koko nimi:  Hedwig Eva Maria Kiesler
Syntynyt: 9. marraskuuta 1914 Wien, Itävalta-Unkari
Kuollut: 19. tammikuuta 2000 (85 vuotta) Orlando, Florida, Yhdysvallat
Näyttelijä
Aktiivisena:  1930–1958
Merkittävät roolit:  Simson ja Delila
Aiheesta muualla
Viralliset kotisivut
IMDb 
Elonet
AllMovie
Svensk Filmdatabas
Lamarr elokuvassa Häväisty nainen (1947)
Hedy Lamarr (oik. Hedwig Eva Maria Kiesler; 9. marraskuuta 1914 Wien, Itävalta-Unkari – 19. tammikuuta 2000 Orlando, Florida, Yhdysvallat) oli itävaltalaissyntyinen tutkija ja näyttelijä. Lamarr kehitti säveltäjä George Antheilin kanssa taajuushyppelyyn perustuvan hajaspektritekniikan, joka on perusta nykyisille mobiiliradiotekniikoille kuten CDMA:lle ja WLANille. Vuonna 1942 patentoidusta keksinnöstä Lamarr sai odottaa kunniaa vuoteen 1997 saakka, kunnes Electronic Frontier Foundation jakoi hänelle tunnustuksen nykyisin käytettävien laajakaistatekniikoiden hyväksi tehdystä uraauurtavasta pohjatyöstä.
Elokuvamaailmassa hänen lempinimenään on ollut The Most Beautiful Woman in Films (Elokuvien kaunein nainen).
Varhainen elämä

Lamarr syntyi juutalaiseen perheeseen Wienissä. Perheen isä oli pankinjohtaja, äiti konserttipianisti. [lähde? ]
Ura

Lamarr aloitti uransa saksankielisissä elokuvissa 1930-luvun alussa, joissa hän esiintyi omalla nimellään Hedy Kiesler. Hänet löysi itävaltalainen ohjaaja Max Reinhardt. Tšekkoslovakialainen elokuva Hurmio sisälsi kohtauksia, joissa hän ui ja rakasteli alasti, ja Yhdysvalloissa tämä Ecstasy-nimellä esitetty elokuva kiellettiin, mikä ei kuitenkaan estänyt sen nousua kuuluisaksi.
Paettuaan avioliittoaan 1937 Pariisin kautta Lontooseen hän tapasi siellä Louis B. Mayerin. Mayer nimesi hänet uudestaan Hedy Lamarriksi. Hänen ensimmäinen Hollywood-elokuvansa valmistui vuonna 1938. Hänestä tuli eksoottisen ulkonäkönsä vuoksi suosittu näyttelijätär 1940-luvulla, ja hänen suurimmaksi menestyksekseen nousi elokuva Simson ja Delila (Samson and Delilah, 1949). Hän ei kuitenkaan tehnyt 1940-luvun jälkeen kuin muutamia elokuvia, vaan keskittyi tieteellisiin keksintöihin, erityisesti taajuuksia vaihtavan radioteknologian (katso hajaspektri) kehittelyyn. Tätä keksintöä käytetään nykyisin niin kännyköissä kuin kaukosäätimissäkin. Viimeisen kerran hän esiintyi elokuvissa vuonna 1958. Hän on saanut urastaan tähden Hollywood Walk of Famelle (6247 Hollywood Blvd.).
Yksityiselämä

Hedy Lamarr sai Yhdysvaltain kansalaisuuden 1953. Hän oli elämänsä aikana naimisissa kuusi kertaa. Avioliitoista hänellä oli kolme lasta. Hän kuoli sokeana 85-vuotiaana tammikuussa 2000.
Filmografia

| Elokuvat> Vuosi | Elokuvat> Suomenkielinen nimi | Elokuvat> Alkuperäinen nimi | Elokuvat> Rooli |  |  |
| --- | --- | --- | --- | --- | --- |
| 1930 |  | Geld auf der Straße | nuori nainen yökerhossa |  |  |
| 1931 |  | Sturm im Wasserglas | sihteeri |  |  |
| 1931 |  | Die Koffer des Herrn O.F. | Helene |  |  |
| 1932 |  | Man braucht kein Geld | Käthe Brandt |  |  |
| 1933 | Hurmio | Extase | Eva Hermann |  |  |
| 1938 | Casbahin vanki | Algiers | Gaby |  |  |
| 1939 | Tropiikin nainen | Lady of the Tropics | Manon de Vargnes Carey |  |  |
| 1940 | Sinun tulee elää | I Take This Woman | Georgi Gragore Decker |  |  |
| 1940 | Humukaupunki | Boom Town | Karen Vanmeer |  |  |
| 1940 | Toveri X | Comrade X |  3 roolia Golubka  Theodore Yahupitz  Lizvanetchka ”Lizzie”  |  |  |
| 1941 | Aviomies käteisellä | Come Live with Me | Johnny Jones |  |  |
| 1941 | Revyytyttö | Ziegfeld Girl | Sandra Kolter |  |  |
| 1941 |  | H. M. Pulham, Esq. | Marvin Myles Ransome |  |  |
| 1942 | Tyhjäntoimittajien kerho | Tortilla Flat | Dolores Sweets Ramirez |  |  |
| 1942 | Hämärän peitossa | Crossroads | Lucienne Talbot |  |  |
| 1942 | Viettelijätär tropiikista | White Cargo | Tondelayo |  |  |
| 1944 | Rakkautta ja tähtitiedettä | The Heavenly Body | Vicky Whitley |  |  |
| 1944 | Yö Lissabonissa | The Conspirators | Irene von Mohr |  |  |
| 1944 | Vaarallinen koe | Experiment Perilous | Allida Bederaux |  |  |
| 1945 | Hänen korkeutensa ja hotellipoika | Her Highness and the Bellboy | prinsessa Veronica |  |  |
| 1946 | Paholaisen tytär | The Strange Woman | Jenny Hager |  |  |
| 1947 | Häväisty nainen | Dishonored Lady | Madeleine Damien |  |  |
| 1948 | Ihminen älä hermostu! | Let’s Live a Little | tohtori J. O. Loring |  |  |
| 1949 | Simson ja Delila | Samson and Delilah | Delila |  |  |
| 1950 | Nainen ilman passia | A Lady Without Passport | Marianne Lorress |  |  |
| 1950 | Miehet kuparilaaksossa | Copper Canyon | Lisa Roselle |  |  |
| 1951 | Kaksoisolentoni | My Favorite Spy | Lily Dalbray |  |  |
| 1954 |  | L’amante di Paride |  4 roolia Hedy Windsor Troijan Helena  keisarinna Joséphine de Beauharnais  Geneviève de Brabant  |  |  |
| 1957 | Ihminen ja paholainen | The Story of Mankind | Jeanne d’Arc |  |  |
| 1958 | Rakkautta rantahuvilassa | The Female Animal | Vanessa Windsor |  |  |
Televisio
| Vuosi | Alkuperäinen nimi | Rooli | Jakson nimi |  |  |
| 1957 | Dick Powell’s Zane Grey Theatre | Consuela Bowers | “Proud Woman” |  |  |
Aiheesta muualla

Wikimedia Commonsissa on kuvia tai muita tiedostoja aiheesta .
Hedy Lamarr Elonetissä.
Hedy Lamarr Internet Movie Databasessa. (englanniksi)
Hedy Lamar NNDB:ssä (englanniksi)
Hedy Lamarr Foundationin sivut (englanniksi)
Hedy Lamarrin elokuvia katsottavissa, ladattavissa Internet Archivessa
Hedy Lamarr Hannu Salmen elokuvablogissa
Hirvijärvi (Karstula)

| Hirvijärvi |
| --- | --- |
Valtiot:  Suomi
Maakunnat:  Keski-Suomi
Kunnat:  Karstula
Koordinaatit:  62°54′10″N, 25°05′22″E
Vesistöalue ja valuma-alueen tietoja
Päävesistöalue:  Kymijoen vesistö (14)
Valuma-alue:  Enonjärven valuma-alue (14.46)
Laskupuro:  Hirvipuro Vastinginjärveen 
Järvinumero:  14.466.1.004
Mittaustietoja
Pinnankorkeus:  164,3 m  
Pituus:  2,8 km  
Leveys:  1 km  
Rantaviiva:  8,667 km  
Pinta-ala:  1,02838 km²   
Tilavuus:  0,00261642 km³ 
Keskisyvyys:  2,54 m  
Suurin syvyys:  6,9 m  
Saaria:  1 
 fiHirvijärvi 
Hirvijärvi  on Keski-Suomessa Karstulassa  Aho-Vastingin lähellä sijaitseva järvi.
Maantietoa

Järvi on 2,8 kilometriä pitkä, 1,0 kilometriä leveä, ja sen pinta-ala on 103 hehtaaria eli 1,0 neliökilometriä. Järvellä on kartan mukaan yksi saari. Järvi on luodattu ja siitä on julkaistu syvyyskartat. Järven tilavuudeksi on saatu 2,62 miljoonaa kuutiometriä eli 0,00262 kuutiokilometriä. Sen keskisyvyys on 2,5 metriä ja suurin syvyys on 6,9 metriä. Sen rantaviivan pituus on 8,7 kilometriä.
Vesistösuhteet

Järvi sijaitsee Kymijoen vesistössä (vesistöaluetunnus 14) Viitasaaren reitin valuma-alueen (14.4) Enonjärven valuma-alueella (14.46), jonka Enonjoen valuma-alueeseen (14.466) se kuuluu. Järven vedenpinnan korkeus on 164,3 metriä mpy.
Henri Cartier-Bresson

Henri Cartier-Bresson Pariisissa 1954.
Cartier-Bressonin ensimmäinen Leica-kamera.
Henri Cartier-Bresson (22. elokuuta 1908 Chanteloup-en-Brie – 3. elokuuta 2004 Montjustin) oli tunnettu ranskalainen valokuvaaja ja eräs 1900-luvun kuuluisimmista valokuvataiteilijoista. Häntä kutsutaan kuvajournalismin isäksi. Muiden ansioidensa lisäksi Bresson tunnetaan yhtenä Magnum Photosin perustajista. Vuonna 1982 Cartier-Bressonille myönnettiin kansainvälinen Hasselblad-palkinto.
Cartier-Bresson kuvasi Leican 35-millimetrin filmiä käyttävällä mittaetsinkameralla, lähinnä 50 millimetrin normaaliobjektiivilla sekä joskus laajakulmaobjektiivilla maisemia. Hän oli ensimmäisiä ammattikuvaajia, jotka kuvasivat kinofilmille työkseen, ja auttoi kehittämään kuvajournalismin niin sanottua katukuvaustyyliä, mikä vaikutti tuleviin valokuvaajasukupolviin. Cartier-Bresson ei koskaan kuvannut salaman kanssa, sillä hän piti sitä epäkohteliaana: ”...kuin tulisi konserttiin pistooli kädessä.” Hän halusi muodostaa valokuvat kamerassaan eikä pimiössä. Tätä periaatettaan hän todisti täysin muokkaamattomilla täyden negatiivikuva-alueen kokoisilla vedoksilla.
Ratkaiseva hetki

Cartier-Bresson sai modernistisen maalaustaiteen koulutuksen. Tämä oli osaltaan vaikuttamassa ”ratkaisevan hetken” käsitteen syntyyn. Ratkaiseva hetki ei ollut pelkästään tapahtumien huippuhetki vaan pikemminkin kuvan geometriaan ja tilallisuuteen liittyvä sommitteluperiaate. Vielä vanhalla iällään Cartier-Bresson piti yllä nuorena saamaansa kuvataiteen kipinää, sillä viimeiset vuotensa hän piirsi ahkerasti.
Aiheesta muualla

Kuvia tai muita tiedostoja aiheesta Henri Cartier-Bresson Wikimedia Commonsissa
Henri Cartier-Bresson Society (Arkistoitu – Internet Archive).
Roegiers, Patrick: Car­tier-Bres­son kuvasi kuin kissa, häi­ritse­mät­tä. Kaleva 6.8.2004.
Hohtovuoripalmu

| Hohtovuoripalmu |
| --- | --- |

Tieteellinen luokittelu
Domeeni::  Aitotumaiset Eucarya
Kunta::  Kasvit Plantae
Alakunta::  Putkilokasvit Tracheobionta
Kaari::  Siemenkasvit Spermatophyta
Alakaari::  Koppisiemeniset Magnoliophytina
Luokka::  Yksisirkkaiset Liliopsida
Lahko::  Arecales
Heimo::  Palmukasvit Arecaceae
Suku::  Vuoripalmut Chamaedorea
Laji::  metallica
Kaksiosainen nimi
 Chamaedorea metallica  O. F. Cook ex H. E. Moore 
Katso myös
   Hohtovuoripalmu Wikispeciesissä   Hohtovuoripalmu Commonsissa 
Infobox OKNimi-testi OK: 
Hohtovuoripalmu (Chamaedorea metallica) on vuoripalmujen (Chamaedorea) sukuun kuuluva palmulaji. Sen luontaista levinneisyysaluetta on Meksiko. Hohtopalmu kasvaa vain noin 2–3-metriseksi, ja sen runko on noin 1,5 cm paksu.
Aiheesta muualla

Kassu – Kasvien suomenkieliset nimet: Hohtovuoripalmu (Chamaedorea metallica)
iNaturalist: Chamaedorea metallica
UniProt: Taxonomy - Chamaedorea metallica (englanniksi)
Global Biodiversity Information Facility (GBIF): Chamaedorea metallica (englanniksi)
Herra Deeds

| Herra Deeds> Mr. Deeds |
| --- | --- |
 Elokuvan VHS-kasetin kansikuva.
Ohjaaja:  Steven Brill
Käsikirjoittaja:  Tim Herlihy
Tuottaja:   Sid Ganis  Jack Giarraputo 
Säveltäjä:  Teddy Castellucci
Kuvaaja:  Peter Lyons Collister
Leikkaaja:  Jeff Gourson
Pääosat:   Adam Sandler  Winona Ryder  Peter Gallagher  Jared Harris  Allen Covert  Erick Avari  John Turturro  Conchata Ferrell 
Valmistustiedot
Valmistusmaa:   Yhdysvallat
Tuotantoyhtiö:  Happy Madison Productions
Levittäjä:  Columbia Pictures New Line Cinema
Ensi-ilta:   28. kesäkuuta 2002
Kesto:  97 min
Alkuperäiskieli:  englanti
Budjetti:  50 000 000 $
Tuotto:  171 269 535 $
Aiheesta muualla
IMDb 
Elonet
AllMovie
Infobox OKNimi-testi OK: 
Herra Deeds (engl. Mr. Deeds) on vuonna 2002 ensi-iltansa saanut Steven Brillin ohjaama komediaelokuva.
Juoni

Elokuva kertoo hyväsydämisestä ja kotikylässään suositusta pizzanjakaja Deedsistä (Adam Sandler), joka perii tuntemattomalta sukulaiseltaan 40 miljardin dollarin arvosta ison mediayhtiön osakkeita ja muuttaa New Yorkin luksusasuntoon. Yhtiön valtaamisesta haaveilevat tahot yrittävät huiputtaa yksinkertaiseksi luulemaansa Deedsiä, ja omat ongelmansa tulevat myös tiedotusvälineiden Deedsiin kohdistamasta huomiosta.
Vastaanotto

Film-O-Holicin Mari Pöyhtäri näki Herra Deedsin pinnallisena muunnelmana Frank Capran klassikkoelokuvasta Mr. Deeds tulee kaupunkiin (1936), kolmikko Brill–Herlihy–Sandlerin ”kökköhuumorilinjan jatkona” ja b-luokan komediana. Elokuvan valopilkkuina hän piti Conchata Ferrellin ja John Turturron sivuosia portinvartija-äitihahmona ja jalkafetissin vaivaamana, aina paikalle kuin tyhjästä ilmestyvänä palvelijana.
Homer Bailey

Homer Bailey
David Dewitt ”Homer” Bailey, Jr. (s. 3. toukokuuta 1986) on yhdysvaltalainen baseballpelaaja, pelipaikaltaan aloitussyöttäjä. Bailey syntyi La Grangessa, Teksasissa, ja valmistui La Grange High Schoolista vuonna 2004. Cincinnati Reds varasi Baileyn vuoden 2004 varaustilaisuudessa ensimmäisen kierroksen seitsemäntenä varauksena. Bailey teki MLB-debyyttinsä seuran riveissä 8. kesäkuuta 2007. Hänen pelipaitansa numero Cincinnati Redsissä on 34.
Hidalgon piirikunta (New Mexico)

Hidalgon piirikunta (engl. Hidalgo County) on Yhdysvaltojen New Mexicon osavaltiossa sijaitseva piirikunta. Sen väkiluku oli 4 198 vuonna 2019. Piirikunnan hallintokeskus on Lordsburgin kaupunki. Piirikunta perustettiin 1. tammikuuta 1920.
Aiheesta muualla

Kuvia tai muita tiedostoja aiheesta Hidalgon piirikunta (New Mexico) Wikimedia Commonsissa
Herra Elanto

| Herra Elanto |
| --- | --- |

Ohjaaja:  Erkki Karu
Käsikirjoittaja:  K. N. Rauhala   Heikki Välisalmi   Erkki Karu
Tuottaja:  Erkki Karu
Kuvaaja:  Eino Kari
Leikkaaja:  Erkki Karu
Pääosat:  Heikki Välisalmi
Valmistustiedot
Valmistusmaa:  Suomi
Tuotantoyhtiö:  Suomi-Filmi
Ensi-ilta:  15. lokakuuta 1930
Kesto:  55 minuuttia
Alkuperäiskieli:  suomi
Budjetti:  ei tiedossa
Aiheesta muualla
IMDb 
Elonet
Infobox OKNimi-testi OK: 
Herra Elanto on vuonna 1930 valmistunut suomalainen mykkä mainoselokuva, jonka ohjasi Erkki Karu. Elokuva tehtiin Osuusliike Elannon tilauksesta ja sen ensi-ilta oli 15. lokakuuta 1930 Kaartin maneesissa Helsingissä.
Elokuvassa esitellään Osuusliike Elannon toimintatapoja, ja sen pääosassa on Heikki Välisalmen esittämänä varakas amerikansuomalainen Jack Koski eli Jaakko Koski, joka palaa takaisin synnyinseuduilleen Helsingin Kallion kaupunginosaan.
Näyttelijät

Heikki Välisalmi - Mr. Jack Coski, ent. Jaakko Koski
Kaarlo Saarnio
Lennart Vaikonpää
Väinö Tanner - Osuusliike Elannon edustaja
Muut tekijät

Heikki Välisalmi - käsikirjoitus
K. N. Rauhala - käsikirjoitus
Erkki Karu - käsikirjoitus, leikkaus, tuottaja
Eino Kari - kuvaus
Hyynilä

Hyynilä on kylä Sastamalan kaupungissa Pirkanmaalla. Se sijaitsee entisen Mouhijärven kunnan pohjoisosassa Suodenniemelle vievän seututien 259 varressa. Kylän alueella on Hyynilänjärvi ja osa Kortejärveä. Kylän pohjoisosa tunnetaan nimellä Pikku-Hyynilä.
Hyynilä on ollut tiheästi asutettu niin sanottu umpikylä. Kylä tuhoutui tulipalossa kahdesti, vuonna 1714 ja 1800-luvun alussa. Nykyään kylän asutus on levinnyt hajanaisesti laajalle, ja Hyynilän asukasluku on noin 320. 1900-luvun alussa Hyynilässä sijaitsi virvoitusjuomatehdas Mouhijärven Vesitehdas.
Henki (Disney)

Henki on Disneyn vuoden 1992 Aladdin-elokuvassa esiintyvä kuvitteellinen hahmo. Henki on sininen jinni, jolla on musta pulisonkimainen parta, lyhyet mustat hiukset ja kultaiset rannekorut. Henki asuu kullanvärisessä taikalampussa, jonne hänet on vangittu. Hengen taikalamppu on sijainnut 10 000 vuoden ajan Ihmeiden Onkalossa seissen jalustalla. Henki kykenee täyttämään kolme toivomusta herralleen, mutta hän ei voi tappaa ketään, pakottaa toista rakastumaan väkisin tai herättämään kuolleita, vaikka viimeksi mainitun Henki teoriassa kykenee tekemään, mutta hän itse ei halua tehdä sitä. Hengellä on mahtavat kosmiset voimat, mutta hänen elintilansa lampun sisällä on hyvin pieni, "yksiö ilman mukavuuksia". Jos Hengen lamppu tuhoutuu Hengen ollessa vielä vangittuna lamppuunsa, Henkikin tuhoutuu.
Henkeä ääninäytteli vuoden 1992 elokuvassa Robin Williams ja vuoden 2019 Aladdin-elokuvassa Henkeä esitti Will Smith.
Rooli

Elokuvassa Aladdin löytää Hengen taikalampun Ihmeiden Onkalosta ja hieromalla sitä vapauttaa Hengen lampustaan. Henki esittelee itsensä Aladdinille ja selittää tälle Hengen säännöt. Aladdin käänteispsykologian avulla huijaa Hengen pelastamaan hänet Onkalosta toivomustaan käyttämättä, jolloin Henki vie Aladdinin keitaalle. Henki järkyttyy tajuttuaan Aladdinin huijanneen häntä ja kieltäytyy antamasta enää näytteitä kyvyistään. Aladdinin kysyttyä Hengeltä, mitä tämä itse toivoisi, Henki paljastaa toivovansa vapautta lampustaan, johon hänet on vangittu. Henki kertoo Aladdinille vapautuvansa lampusta ainoastaan, jos hänen herransa toivoo Hengen vapaaksi. Aladdin lupaa hengelle vapauttavansa hänet kolmannella toiveellaan ja toivoo Hengen muuttavan hänet prinssiksi, minkä Henki toteuttaa. Myöhemmin Henki neuvoo Aladdinia olemaan oma itsensä, jotta hän voi saada Prinsessa Jasminen itselleen. Myöhemmin Aladdinin käytettyä toisen toiveensa, Henki pelastaa Aladdinin hengen sen jälkeen, kun Jafar määräsi Razoulin heittämään Aladdinin meren pohjaan. Seuraavana päivänä Henki onnittelee Aladdinia Jasminen kosittua häntä ja muistuttaa Aladdinia lupauksestaan, mihin Aladdin vastaa, ettei hän voi vapauttaa Henkeä, koska ilman häntä hän ei ole mikään, mistä Henki pettyy ja palaa lamppuunsa. Myöhemmin Jago, Jafarin lemmikkipapukaija varastaa hengen lampun ja toimittaa sen Jafarille. Jafar toivoo Hengeltä tahtovansa Agrabahin sulttaaniksi ja myöhemmin Henki nostaa sulttaanin palatsin vuorelle ja toteuttaa Jafarin toisen toivomuksen muuttaen hänet maailman mahtavimmaksi noidaksi. Myöhemmin Aladdin huijaa Jafarin käyttämään kolmannen toiveensa muuttuakseen itse Hengeksi, koska Henki on häntä voimakkaampi. Henki muuttaa Jafarin häntä voimakkaammaksi Hengeksi, joka joutuu välittömästi vangiksi omaan mustaan lamppuunsa, koska Henget joutuvat olemaan vankina lampussaan. Tämän jälkeen Henki lähettää Jafarin lampun Ihmeiden Onkaloon. Aladdinin valmistautuessa hyvästelemään Jasminen henki muistuttaa häntä hänen viimeisestä toiveestaan, jolloin hän voi jälleen olla prinssi, mutta Aladdin käyttää viimeisen toiveensa vapauttaen Hengen lampustaan, jolloin Hengen rannekorut, jotka toimivat kahleina, katosivat. Henki kiittää Aladdinia tästä ja lähtee kiertämään maailmaa hyvästellen ystävänsä.
Rooli > Muussa fiktiossa

Henki esiintyy myös elokuvan jatko-osassa Jafarin paluu, jossa hän paljastaa menettäneensä osan voimistaan vapauduttuaan, mutta kykenevänsä edelleen taikomaan ja muuttamaan muotoaan. Myöhemmin Henki joutui Jafarin vangitsemaksi, mutta Jago vapauttaa hänet ja Henki pelastaa Aladdinin viime hetkellä mestaukselta ja vapauttaa vangitut sulttaanin ja Jasminen. Henki myöhemmin auttoi Aladdinia lopputaistelussa Jafaria vastaan. Henki esiintyi myös elokuvassa Aladdin ja varkaiden kuningas sekä Aladdin-piirrossarjassa, jossa selvisi, että Henki kykeni vapauttamisestaan huolimatta yhä nukkumaan lampussaan, mutta mukavammin kuin vangittuna ollessaan. Sarjassa Henki myös tapasi naispuolisen Hengen Edenin ja aloitti romanttisen suhteen hänen kanssaan.
Henki esiintyi myös Mikin klubi -sarjassa ja cameo-roolissa Herkules-animaatiosarjan jaksossa "Hercules and the Arabian Night", jossa hän iski nyrkillään Piinan ja Paniikin takaisin manalaan. Televisiosarjassa Descendants: Wicked World paljastettiin, että Hengellä on Jordan-niminen tytär, joka asuu omassa lampussaan vapaana ja jolla on samat kyvyt kuin isällään. Henki toimii myös opettajana Auradonin koulussa ja on Auradonin konsulin jäsen.
Henki esiintyy myös Olipa kerran -televisiosarjan ensimmäisellä, kolmannella, neljännellä, viidennellä ja kuudennella kaudella merkittävänä sivuhahmona. Sarjassa Kuningas Leopold löytää Hengen taikalampun merenrannalta ja Henki kertoo kuninkaalle surullisen alkuperänsä. Leopold toivoo Hengen vapaaksi lampustaan ja heistä tulee ystävät. Henki myöhemmin rakastuu Kuningatar Reginaan ja tietämättään avustaa tätä kuninkaan tappamisessa ja myöhemmin kuningatar vangitsee Hengen Taikapeiliinsä ja Hengestä tulee kuningattaren apulainen ja neuvonantaja. Myöhemmin kuningattaren luoman kirouksen seurauksena Henki joutuu Storybrookeen Sidney Glass-nimisenä miehenä toimien paikallisen lehden päätoimittajana ollen edelleen Reginan apulainen. Sarjassa Henkeä esitti Giancarlo Esposito.